Ο **Πανίκος & Σωκράτης Ζακακίου** είναι κυπριακή ποδοσφαιρική ομάδα με έδρα το Ζακάκι της Λεμεσού. Η ομάδα έχει τρεις συμμετοχές στη Δ΄ κατηγορία ποδοσφαίρου της Κύπρου.

Ιστορία
-------

Ο **Πανίκος & Σωκράτης Ζακακίου** ιδρύθηκε το 1959 ως **Απόλλων Ζακακίου**. Μετά την τουρκική εισβολή μετονομάστηκε σε *Πανίκος & Σωκράτης Ζακακίου* προς τιμή των δύο ηρώων του συλλόγου που έπεσαν κατά την τουρκική εισβολή. Ο πρώτος είναι ο έφεδρος ανθυπολοχαγός Πανίκος Πουργουρίδης ο οποίος έχασε τη ζωή του σε μάχη στη Λεμεσό κατά την τουρκική εισβολή στην Κύπρο το 1974. Ο δεύτερος είναι ο Σωκράτης Σωκράτους ο οποίος έπεσε μαχόμενος τον Αύγουστο του 1974 κατά την τουρκική εισβολή. Ο Σωκράτους ήταν ταυτόχρονα και μέλος του εθνικού σωματείου Ερήμης, το οποίο επίσης πήρε το όνομα του από αυτόν (Νίκος & Σωκράτης Ερήμης).

Η ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1987 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Την εποχή εκείνη η Δ΄ κατηγορία ήταν χωρισμένη σε ομίλους. Στην πρώτη του συμμετοχή, την περίοδο 1987-88 τερμάτισε στη 12η θέση του ομίλου του και έδωσε αγώνες μπαράζ με τις δωδέκατες ομάδες των άλλων δύο ομίλων. Τερμάτισε στην πρώτη θέση των μπαράζ και παρέμεινε στη Δ΄ κατηγορία.

Την περίοδο 1988-89 τερμάτισε στη 10η θέση του ομίλου και έδωσε και πάλι αγώνες μπαράζ για παραμονή στην κατηγορία. Τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΠΑΑΟΚ.

Το 1990 επανεντάχθηκε στη Δ΄ κατηγορία μέσω του πρωταθλήματος ένταξης. Συμμετείχε στη Δ΄ κατηγορία 1990-91 όπου τερμάτισε στην τελευταία θέση του ομίλου και υποβιβάστηκε στα αγροτικά πρωταθλήματα. Από τότε συμμετέχει στις διοργανώσεις της ΠΑΑΟΚ.

Η πορεία του Πανίκου & Σωκράτη Ζακακίου στις διοργανώσεις της ΚΟΠ.| Περίοδος | Πρωτάθλημα | Κύπελλο |
| --- | --- | --- |
| Κατηγορία | Θέση | Ομάδες | Αγώνες | Νίκες | Ισοπαλίες | Ήττες | Τέρματα | Βαθμοί | Διοργάνωση | Φάση |
| Υπέρ | Κατά |
| 1987-88 | Δ΄1 | **12** | 14 | 26 |  |  |  | 24 | 30 | **21** | Κύπελλο Κύπρου | Δεν είχε δικαίωμα συμμετοχής |
| Μπαράζ | **1** | 3 | 4 |  |  |  | 5 | 4 | **5** |
| 1988-89 | Δ΄2 | **10** | 11 | 20 |  |  |  | 17 | 20 | **16** | Κύπελλο Κύπρου | Α΄ προκριματικός |
| Μπαράζ | **4** | 4 | 6 |  |  |  | 5 | 12 | **1** |
| 1989-90 | Συμμετοχή στις διοργανώσεις της ΠΑΑΟΚ. |
| 1990-91 | Δ΄1 | **14** | 14 | 26 |  |  |  | 20 | 78 | **9** | Κύπελλο Κύπρου | Α΄ προκριματικός |
| Βαθμολογία: Νίκη=2 βαθμοί, Ισοπαλία=1 βαθμός, Ήττα=0 βαθμοί |
|

1Η Δ΄ κατηγορία ήταν χωρισμένη σε τρεις ομίλους. Ο Πανίκος & Σωκράτης Ζακακίου συμμετείχε στον όμιλο Λεμεσού-Πάφου.  

2Η Δ΄ κατηγορία ήταν χωρισμένη σε τέσσερις ομίλους. Ο Πανίκος & Σωκράτης Ζακακίου συμμετείχε στον Γ΄ όμιλο.

Τίτλοι
------

* Πρωτάθλημα ένταξης (1): 1987 (περιφέρεια Λεμεσού/Πάφου)
* Κύπελλο ΠΑΑΟΚ:
	+ Κυπελλούχος (1): 1975

* Πρωτάθλημα Β Κατηγορίας ΠΑΑΟΚ:
	+ Πρωταθλητής (1): 2015

Παραπομπές
----------

1. ↑  Τερεζόπουλος, Λουκής, επιμ. (2011). *Επετειακό λεύκωμα για τα 60 χρόνια της ΠΑΑΟΚ (Μέρος Γ)*, σελ. 62-63. Αρχειοθετήθηκε από το πρωτότυπο στις 2016-04-12. .
2. ↑  «Ιστορικό Σωματείου». Νίκος & Σωκράτης Ερήμης. Αρχειοθετήθηκε από το πρωτότυπο στις 11 Απριλίου 2015. Ανακτήθηκε στις 11 Απριλίου 2015.
3. 1 2  «Πρωταθλητής ο Ηρακλής». *Ο Φιλελεύθερος*: σελ. 7. 1988-05-23.
4. 1 2  «Διαγράφηκε ο Ελληνισμός». *Η Σημερινή*. Ιούνιος 1988.
5. 1 2  «Πρωτάθλημα Δ΄ κατηγορίας». *Φίλαθλος*: σελ. 7. 1989-02-06.
6. 1 2  «ΕΠΕΣΕ Η ΑΥΛΑΙΑ». *Ο Φιλελεύθερος*: σελ. 7. 1989-05-06.
7. 1 2  «ΑΕΚ Κακοπετριάς ΚΝΜ ανέβηκαν στη Γ΄». *Ο Φιλελεύθερος*: σελ. 10. 1991-04-29.
8. ↑  «1988/89 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.
9. ↑  «1990/91 Cyprus Cup». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016.

Πηγές
-----

* Τερεζόπουλος, Λουκής, επιμ. (2011). *Επετειακό λεύκωμα για τα 60 χρόνια της ΠΑΑΟΚ (Μέρος Γ)*, σελ. 62-63. Αρχειοθετήθηκε από το πρωτότυπο στις 2016-04-12. .

Δείτε επίσης
------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Ποδόσφαιρο στην Κύπρο

Εξωτερικοί σύνδεσμοι
--------------------

* Πανίκος & Σωκράτης Ζακακίου, επίσημος λογαριασμός στο Facebook.